《春谷惠示榕桥精舍二十四诗借首篇韵赋一首》
宋代·林希逸

春谷因榕费苦吟，为怜夹道绿阴阴。身藏岩涧风霜老，名入图经岁月深。

北客未知题咏少，南州莫向字书寻。莺啼庭叶曾留句，独有河东柳赏音。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。